**Ministru kabineta noteikumu projekta** „**Grozījumi Ministru kabineta 2005.gada 28.jūnija noteikumos Nr.473** „**Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām**”” **sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2016. gada 5. janvāra sēdes protokollēmuma „Likumprojekts „Oficiālās elektroniskās adreses likums”” (prot. Nr. 1 28. §) 10.2.apakšpunkts nosaka Vides aizsardzības un reģionālās attīstības ministrijai (turpmāk – VARAM) sagatavot un līdz 2017.gada 1.janvārim iesniegt noteiktā kārtībā Ministru kabinetā grozījumus Ministru kabineta 2005.gada 28.jūnija noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” (turpmāk – noteikumi Nr.473), papildinot ar oficiālo elektronisko adresi (turpmāk – e-adrese) kā informācijas apmaiņas veidu, kuru var izmantot elektronisko dokumentu apritē. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Oficiālās elektroniskās adreses likums (turpmāk – Likums), kas pieņemts Saeimā 2016.gada 16.jūnijā (Latvijas Vēstnesis, 125, nr.5697), stāsies spēkā 2018.gada 1.martā.  E-adreses risinājumu nodrošinās oficiālo elektronisko adrešu informācijas sistēma – e-adreses konta lietotājam droša un uzticama elektroniskās saziņas un elektronisko dokumentu aprites vide. E-adreses konts būs e-adrešu informācijas sistēmā uzturēta datu krātuve, kurā e-adreses konta lietotājs varēs piekļūt viņam uz e-adresi nosūtītajai elektroniskajai saziņai un nosūtītajiem elektroniskajiem dokumentiem un varēs sazināties un nosūtīt elektroniskos dokumentus.  Saskaņā ar Likumu (3. un 15.pants), e-adrešu informācijas sistēmas pārziņa pienākumus pildīs Valsts reģionālās attīstības aģentūra.  Šis tiesību aktu projekts (turpmāk – Projekts) paredz noteikumu Nr.473 14.punktu, kurā ir uzskaitīti elektroniskie datu nesēji un informācijas apmaiņas veidi, kādos nodrošina elektronisko dokumentu apriti, papildināt ar 14.6.apakšpunktu, nosakot, ka elektronisko dokumentu apriti un apmaiņu var nodrošināt, izmantojot e-adrešu informācijas sistēmu. Tas tiks nodrošināts, izmantojot valsts pārvaldes pakalpojumu portālu [www.latvija.lv](http://www.latvija.lv) vai programmsaskarni.  Papildus Projekts paredz svītrot noteikumu Nr.473 14.5.apakšpunktu, kas nosaka, ka elektronisko dokumentu apriti nodrošina, cita starpā, izmantojot Publiskās pārvaldes dokumentu pārvaldības sistēmu integrācijas vidi (turpmāk – DIV). Tas tiek darīts ņemot vērā to, ka, ieviešot e-adreses risinājumu, DIV tiks integrēta jaunizveidojamā e-adrešu informācijas sistēmā, līdz ar to, līdz ar Likuma spēkā stāšanos un e-adreses risinājuma lietošanas uzsākšanu, nav nepieciešams saglabāt specifisku regulējumu DIV.  E-adreses risinājums un programmsaskarne (lietojumprogrammas saskarne) ietvers DIV programmsaskarni un Elektronisko dokumentu krātuves programmsaskarni.  Detalizēta informācija par e-adreses ieviešanas tehniskajiem un tiesiskajiem aspektiem ir iekļauta VARAM informatīvajā ziņojumā „Par valsts pārvaldes iestāžu gatavību oficiālās elektroniskās adreses ieviešanai”, kas izskatīts un atbalstīts Ministru kabineta 2016.gada 29.novembra sēdē (prot. Nr.65 25.§). Vienlaikus VARAM informē, ka saskaņā ar Likumā iekļauto deleģējumu, līdz 2017.gada 1.augustam ir jāizdod Ministru kabineta noteikumi, kas noteiks arī tehniskās un drošības prasības oficiālo elektronisko adrešu informācijas sistēmai un programmsaskarnes izmantošanai.  Saskaņā ar Likuma pārejas noteikumu 1. un 4.punktu oficiālo elektronisko adresi sāk izveidot un izmantot ar 2018.gada 1.jūniju. Projekts stājas spēkā 2018.gada 1.jūnijā. | |
| 3. | Projekta izstrādē iesaistītās institūcijas | Valsts reģionālās attīstības aģentūra. | |
| 4. | Cita informācija | Līdz ar Projekta stāšanos spēkā, 2018.gada 1.jūnijā zaudēs spēku Ministru kabineta 2012.gada 24.jūlija instrukcija Nr.9 „Kārtība, kādā notiek elektronisko dokumentu aprite Publiskās pārvaldes dokumentu pārvaldības sistēmu integrācijas vidē”, kas izdota saskaņā ar Nr.473 14.5.apakšpunktu.  VARAM ir uzsākusi Ministru kabineta noteikumu „Oficiālo elektronisko adrešu informācijas sistēmas noteikumi” projekta izstrādi. Jaunie noteikumi ietvers oficiālo elektronisko adrešu informācijas sistēmas drošības un tehniskās prasības, prasības attiecībā uz saskarnēm un to izmantošanu, kārtību, kādā tiek izveidota oficiālā elektroniskā adrese un aktivizēts oficiālās elektroniskās adreses konts, un citas prasības, kas noteiktas saskaņā ar Likumu, t.sk. ietver prasības par dažādām metodēm kā iestādes var pieslēgties e-adresei savstarpējai datu apmaiņai, t.sk. izmantojot DIV, līdz ar to, visas prasības tiks integrētas šajos noteikumos un atsevišķa DIV instrukcija vairs nav nepieciešama. Ministru kabineta noteikumus, kuri būs saistoši visiem e-adreses lietotājiem, saskaņā ar Likuma Pārejas noteikumu 5.pantu plānots izdot līdz 2017.gada 1.augustam. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts skar visus oficiālās elektroniskās adreses lietotājus, kuriem, ņemot vērā Oficiālās elektroniskās adreses likumā noteiktos termiņus, oficiālā elektroniskā adrese būs jālieto obligāti:   * tiešās pārvaldes iestādes; * valsts institūcijas, kas nav padotas Ministru kabinetam; * atvasinātas publiskas personas (tai skaitā pašvaldības) un to iestādes; * tiesu iestādes, prokuratūra, zvērināti tiesu izpildītāji un maksātnespējas procesa administratori; * privātpersonas, kurām deleģēti valsts pārvaldes uzdevumi; * tiesību subjekti, kuri ir reģistrēti Uzņēmumu reģistra reģistros; * rezerves karavīri.   Projekts varētu ietekmēt arī citas personas, kuras oficiālo elektronisko adresi varēs izmantot brīvprātīgi:   * Iedzīvotāju reģistrā reģistrētas fiziskās personas no 14 gadu vecuma; * personas, kuras nav reģistrētas Uzņēmumu reģistra reģistros, bet ir reģistrētas Valsts ieņēmumu dienesta nodokļu maksātāju reģistrā. | |
| 2. | Tiesiskā regulējuma ietekme uz tautsaimniecību un administratīvo slogu | Projekta ieviešana un e-adreses ieviešana sniegs vairākus ieguvumus valsts pārvaldei, iedzīvotājiem un uzņēmējiem. E-adreses ieviešana dokumentu un informācijas apritē nodrošinās ātrāku, drošāku un efektīvāku saziņu starp iestādi un privātpersonām, uzlabos iestāžu darbu, sekmēs uz iedzīvotāju vajadzībām vērstas, demokrātiskas un efektīvas valsts pārvaldes attīstību, uzlabos informācijas un komunikāciju tehnoloģiju pārvaldību, pilnveidos publisko pakalpojumu sistēmu un veicinās darījumu noslēgšanu e-vidē, tādējādi uzlabojot valsts un iedzīvotāju konkurētspēju un labklājību, kā arī mazinot administratīvo slogu valsts pārvaldē, iedzīvotājiem un uzņēmējiem. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |
| |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība ir informēta par projekta izstrādi - no 2016.gada 13.septembra informācija par to ir VARAM tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti e-pārvaldes jomā”. | | 2. | Sabiedrības līdzdalība projekta izstrādē | No 2016.gada 13.septembra sabiedrības pārstāvji varēja iepazīties ar projektu VARAM tīmekļa vietnē [www.varam.gov.lv](http://www.varam.gov.lv) sadaļā „Normatīvo aktu projekti e-pārvaldes jomā”. Sabiedrības pārstāvji varēja izteikt savu viedokli arī piesakoties paust atzinumu, kad projekts 2016.gada 6.oktobrī tika izsludināts Valsts sekretāru sanāksmē. | | 3. | Sabiedrības līdzdalības rezultāti | Iebildumi un priekšlikumi par projektu netika saņemti. | | 4. | Cita informācija | Nav. |   **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Projekta izpilde skar visus oficiālās elektroniskās adreses lietotājus, kuriem, ņemot vērā Oficiālās elektroniskās adreses likumā minētos termiņus, elektroniskā adrese būs jālieto obligāti:   * tiešās pārvaldes iestādes; * valsts institūcijas, kas nav padotas Ministru kabinetam; * atvasinātas publiskas personas (tai skaitā pašvaldības) un to iestādes; * tiesu iestādes, prokuratūra, zvērināti tiesu izpildītāji, maksātnespējas procesa administratori; * privātpersonas, kurām deleģēti valsts pārvaldes uzdevumi; * tiesību subjekti, kuri ir reģistrēti Uzņēmumu reģistra reģistros. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts uzlabos elektronisko dokumentu apriti starp valsts un pašvaldību iestādēm un starp šīm iestādēm un fiziskajām un juridiskajām personām, jo elektronisko dokumentu apritē varēs turpmāk izmantot elektronisko adresi kā dokumentu un informācijas apmaiņas veidu.  Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | | Ministru kabineta 2016.gada 29.novembra sēdē (prot. Nr.65 25.§) ir izskatīts VARAM informatīvais ziņojums „Par valsts pārvaldes iestāžu gatavību oficiālās elektroniskās adreses ieviešanai”, kurā ietverta aktuālā informācija par Likumā ietvertajām normām, to ieviešanas termiņiem, informācija par valsts pārvaldes iestāžu gatavību e-adreses risinājuma ieviešanai, informācija par e-adreses ieviešanas tehniskajiem un tiesiskajiem aspektiem, kā arī e-adreses ieviešanas plāns. |

*Anotācijas III, IV un V sadaļa – projekts šīs jomas neskar.*

Vides aizsardzības un reģionālās attīstības ministrs [K.Gerhards](http://www.mk.gov.lv/lv/amatpersonas/kaspars-gerhards)

Vizē: valsts sekretārs R.Muciņš

2016.12.14. 12:44

1200

Aigars Stirna

Vides aizsardzības un reģionālās attīstības ministrijas

Publisko pakalpojumu departamenta

Elektronisko pakalpojumu nodaļas vecākais konsultants

67026542, [aigars.stirna@varam.gov.lv](mailto:aigars.stirna@varam.gov.lv)